# Ринат Фәхретдинов (1991)

Ринат «Gladiator» Фәхретдинов, Ринат Рәшит улы Фәхретдинов (1991 елның 28 сентябре, РФ, Мордовия, Ромоданово районы, Азюрка) — катнаш көрәш сәнгате (MMA) белән һөнәри шөгыльләнүче спортчы. Һөнәри көрәш самбосы, пакратион, ММА буенча спорт мастеры. GFC дөнья чемпионы (урта авырлыкта). UFC көрәшчесе, чемпионы (2022). Россиядә ММАның перспективалы көрәшчеләренең берсе. Көрәш карьерасында барлык көрәшләрдә дә диярлек откан. Барлык җиңүләренә дә, берничә искәрмә белән, ул вакытыннан алда, беренче раундта ук ирешә. Яраткан «буучы гильотина» алымы кулланып, Россия һәм дөнья дәрәҗәсендәге көчле көрәшчеләрне җиңә.

# Ринат Фәхретдинов (1991)
## Тәрҗемәи хәле

1991 елның 28 сентябрендә Мордовиянең Ромоданово районы Азюрка авылында туган. Казанда үскән. Мәскәүгә күчеп киткән, башкаланың «Спарта» клубында тренер булып эшләгән, офиста юридик эшләр белән дә мәшгуль булган. Ринат спортта күнегүләрне 13 яшьтән тренер Равил Габдуллин һәм 15 яшьтән тренер Александр Боконяев җитәкчелегендә башлый. 2012 елдан башлап катнаш көрәш төре(ингл.)татар. (ММА) белән шөгыльләнә. ММА рекорды: 18-1 (10 ысы нокаут белән). Ринат — GoldstarFit клубы командасы вәкиле. Авырлык категориясе: урта авырлык.
Дини карашлары буенча (Ринат — мөселман) мөселман булган спортчыларга каршы көрәшкә чыкмаячагын белдерә.
2019 елда Әлмәтнең «Ибрис» клубы данын яклаган.
2020 елның июлендә дини карашлары буенча ММАдан китеп, Казанның «Стрела» регби клубы командасына кертелеп, үзе өчен яңа булган спорт төре — регбида уйный башлый, ләкин бераздан катнаш көрәш төренә кире кайта.

# Ринат Фәхретдинов (1991)
## Тренерлары

Агымдагы тренерлар составы:
* Йосыф Сәадулаев
* Мөхәммәд Камилов

# Ринат Фәхретдинов (1991)
## Титуллары

* Уртача авырлыкта GFC чемпионы
* Көрәш самбосы буенча Мәскәү чемпионы
* Панкратион буенча Мәскәү чемпионы
* Көрәш самбосы буенча Россия чемпионатының көмеш призеры
* Панкратион буенча Россия чемпионатының бронза призеры
* Көч структуралары арасында һөнәри көрәш самбосы буенча дөнья чемпионы

# Ринат Фәхретдинов (1991)
## Әбу-Дабида җиңү

Соңгы ел ярым эчендә уздырган беренче көрәшендә — 2021 елның 15 гыйнварында БГӘ башкаласы Әбу-Дабида UAE Warriors промоушен эгидасы астында катнаш көрәш буенча узган турнирда дөнья рейтингында үзеннән 200 баскыч өстәрәк торган Канада спортчысы Эрик Спайслины(ингл.)татар. (19 көрәштә 13 җиңү яулаган; элекке UFC көрәшчесе) 55нче секундта нокаут белән җиңеп, дөньяның иң көчле саналган UFC лигасында чыгыш ясау хокукы яулый. Ринат хәзер дөнья рейтингында 80нче урында. Әлеге җиңүдән соң, Ринатка 23 февральдә Лос-Анджелеста UFC лигасында беренче көрәшен уздырырга тәкъдим иткәннәр.

# Ринат Фәхретдинов (1991)
## UFC чемпионатында беренче чыгышы

2022 елның 4 июнендә АКШның Лас-Вегас шәһәрендә узган UFC (Ultimate Fighting Championship(рус.)татар.) чемпионатында беренче (дебют) чыгышында (секунданты Олег Тактаров(рус.)татар.) грек көрәшчесе Андреас Михайлидисны җиңә. Өч судья да бертавыштан җиңүне Россия сугышчысына бирә – 30:27, 30:26, 30:26. Шул рәвешле, үзенең гомуми җиңүләр серисен 19 көрәшкә җиткерә.

# Ринат Фәхретдинов (1991)
## UFC чемпионатында икенче җиңүе

2022 елның 17 декабре төнендә Лас Вегаста Ринат Фәхретдинов UFC Vegas 66 турнирында америкалы Брайан Батлны җиңә (секундантлары Олег Тактаров, Маркус Парумпа, Марат Капкаев).

# Ринат Фәхретдинов (1991)
## UFC чемпионатында өченче җиңүе

2023 елның 1 июлендә UFC Vegas 76 турниры (Ентерпрайз, Лас-Вегас, Невада) кысаларында Америкадан Кевин Лины 55нче секундта «Гильотина» алымын кулланып җиңә.

# Ринат Фәхретдинов (1991)
## Ничья

2023 елның 4 ноябрендә Бразилиянең Сан-Паулу шәһәрендәге «Ginásio do Ibirapuera» спорт аренасында Ultimate Fighting Championship оештырган катнаш көрәш турнирында бразилияле Элизеу дус Сантус (1986 елгы) белән өч авыр раундтан соң судьялар тигез карар чыгара (29:28, 28:28, 28:28). Нәтиҗәдә, UFCда үзенең җиңүләрсез сериясен туктата.

# Ринат Фәхретдинов (1991)
## Гаилә хәле

Өйләнгән (2017 елның җәендә, хатыны татар түгел), баласы бар. Гаиләсе белән Мәскәүдә яши.
* Татар яшьләренең йокыдан уянуын телим. Спорт белән шөгыльләнсеннәр иде. Зур спортта татар фамилияле кешеләр күбрәк булса икән. Мин гап-гади авыл малае һәм үз тырышлыгым белән UFC лигасына күтәрелдем. Татар яшьләренең менә шушындый уңышларны күреп, шуңа тартылуын телим. Көрәшкәндә Татарстан байрагы төсләрен күрсәтүемнең максаты менә шул. Татар икәнемне күрсеннәр, белсеннәр. Мин – үз милләтемнең патриоты һәм татар егетләренә нинди дә булса мотивация бирәсем килә. Милләтебез сәламәт булырга тиешРинат Фәхретдинов